Hvis du vil lytte til musik ved vandet og feste med under sommerens Musik i Lejet i 2018, så skal du have flere penge op af lommen end tidligere.

Billetprisen stiger nemlig fra 695 kroner for en partout-billet til hele den tre dage lange festival i 2017 til en pris på 995 kroner i 2018. Det svarer til en prisstigning på 43 procent.

Årsagen til prisstigningen skal findes i øgede udgifter til sikkerhed - og et ønske om et stærkere musikprogram.

»Vi synes, vi har mega gode bands, men vores ambition er at kunne præsentere to-tre internationale navne. Vi har været meget fokuseret på danske navne hidtil, og nu vil vi gerne have et par eller tre internationale navne, og de er bare dyre. Selv i forhold til de dyreste danske kunstnere, er det ofte en fordobling af prisen at få dem til landet,« siger Peter Maarbjerg, der er næstformand i Musik i Lejets bestyrelse.

Den populære festival, som næste år kan fejre 10 års jubilæum, har skabt et vindende koncept, der både kombinerer musikfestival og afslappet, nordsjællandsk strandstemning tre dage i juli måned i Tisvildeleje.

Stigning i billetpriser Ændring i billetprisen fra 2017 til 2018 Roskilde Festival partout-billet kostede 1.995 kroner i 2017 og koster 2.100 kroner i 2018. En stigning på 5,26 procent.

partout-billet kostede 1.995 kroner i 2017 og koster 2.100 kroner i 2018. En stigning på 5,26 procent. Northside Festival partout-billet kostede 1.545 kroner i 2017 og koster 1.595 kroner i 2018. En stigning på 3,24 procent. Northside hævede fra 2016 til 2017 prisen med 10.75 procent.

partout-billet kostede 1.545 kroner i 2017 og koster 1.595 kroner i 2018. En stigning på 3,24 procent. Northside hævede fra 2016 til 2017 prisen med 10.75 procent. Partout-billet til den forholdsvis nye Heartland Festival kostede i 2017 1.250 kroner og koster i 2018 1.690 kroner. En stigning på 35 procent.

kostede i 2017 1.250 kroner og koster i 2018 1.690 kroner. En stigning på 35 procent. Musik i Lejet partout-billet kostede i 2017 695 kroner og koster i 2018 995 kroner. En stigning på 43,17 procent.

Udover ønsket om et musikprogram med flere internationale navne, har øget fokus på sikkerhed også været med til at give billetprisen et nøk opad.

»Vi har en del ekstra omkostninger til sikkerhed og terrorsikring. Det har blandt andet været for at forhindre, at lastbiler og andet kan køre ind, og det er dyrt at sætte op,« siger Peter Maarbjerg.

Musik i Lejet finder sted i Tisvildeleje fra den 19-21. juli, og de 8.500 billetter til festivalen sættes til salg fra den 1. december.